รัฐบาลไทย-ข่าวทำเนียบรัฐบาล-"น้อมรำลึกในพระมหากรุณาธิคุณ 119 ปีปฐมบทท้องถิ่นไทย" กระทรวงมหาดไทย จัดพิธีถวายเครื่องราชสักการะ พระบาทสมเด็จพระจุลจอมเกล้าเจ้าอยู่หัว เนื่องใน “วันท้องถิ่นไทย” ประจำปี 2567
วันจันทร์ที่ 18 มีนาคม 2567
18/03/2567
"น้อมรําลึกในพระมหากรุณาธิคุณ 119 ปีปฐมบทท้องถิ่นไทย" กระทรวงมหาดไทย จัดพิธีถวายเครื่องราชสักการะ พระบาทสมเด็จพระจุลจอมเกล้าเจ้าอยู่หัว เนื่องใน “วันท้องถิ่นไทย” ประจําปี 2567
"น้อมรําลึกในพระมหากรุณาธิคุณ 119 ปีปฐมบทท้องถิ่นไทย" กระทรวงมหาดไทย จัดพิธีถวายเครื่องราชสักการะ พระบาทสมเด็จพระจุลจอมเกล้าเจ้าอยู่หัว เนื่องใน “วันท้องถิ่นไทย” ประจําปี 2567 ณ ตําบลท่าฉลอม อําเภอเมืองสมุทรสาคร จังหวัดสมุทรสาคร
วันนี้ (18 มี.ค. 67) เวลา 08.30 น. ที่บริเวณลานพระบรมราชานุสาวรีย์ รัชกาลที่ 5 วัดสุทธิวาตวราราม (วัดช่องลม) พระอารามหลวง ตําบลท่าฉลอม อําเภอเมืองสมุทรสาคร จังหวัดสมุทรสาคร นายชํานาญวิทย์ เตรัตน์ รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน เป็นประธานพิธีถวายราชสักการะพระบาทสมเด็จพระจุลจอมเกล้าเจ้าอยู่หัว เนื่องในวันท้องถิ่นไทยประจําปี 2567 โดยมี นายขจร ศรีชวโนทัย อธิบดีกรมส่งเสริมการปกครองท้องถิ่น นายผล ดําธรรม ผู้ว่าราชการจังหวัดสมุทรสาคร นายเอกวิทย์ มีเพียร นายสุรพล เจริญภูมิ รองอธิบดีกรมส่งเสริมการปกครองท้องถิ่น นายวรณัฎฐ์ หนูรอต นายชัยวัฒน์ ตุนทกิจ รองผู้ว่าราชการจังหวัดสมุทรสาคร นายนัทธวัฒน์ โพธิ์เขียว ท้องถิ่นจังหวัดสมุทรสาคร หัวหน้าส่วนราชการ นายอําเภอ ผู้บริหารองค์กรปกครองส่วนท้องถิ่น สมาชิกแม่บ้านมหาดไทยจังหวัดสมุทรสาคร ข้าราชการ พนักงาน เจ้าหน้าที่ และภาคีเครือข่ายกว่า 300 คน ร่วมพิธี
โอกาสนี้ นายชํานาญวิทย์ เตรัตน์ รองปลัดกระทรวงมหาดไทย ถวายราชสักการะพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว วางพวงมาลัยและวางพานพุ่มดอกไม้สด จากนั้นจุดธูปเทียนเครื่องทองน้อย แล้วกล่าวถวายราชสดุดีฯ โดยกล่าวว่า พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ประกาศใช้พระราชกําหนดสุขาภิบาลกรุงเทพฯ รัตนโกสินทร์ศก 116 ขึ้น อันเป็นต้นแบบของการดําเนินงานสุขาภิบาล ครั้งเมื่อรัตนโกสินทร์ศก 123 พระองค์ได้เสด็จประพาสต้นผ่านมา ณ ตําบลท่าฉลอมครั้งหนึ่ง และตําบลมหาชัยอีกครั้งหนึ่ง ทรงเล็งเห็นถึงความพร้อมของตําบลท่าฉลอม ซึ่งถือเป็นชุนชนที่มีความเจริญมากกว่าชุมชนอื่น ๆ ตามที่สมเด็จพระเจ้าบรมวงศ์เธอ กรมพระยาดํารงราชานุภาพ กราบบังคมทูลพระกรุณาฯ เสนอ จึงทรงตัดสินพระทัยประกาศจัดตั้ง "สุขาภิบาลตําบลท่าฉลอม" ขึ้นเป็นสุขาภิบาลหัวเมืองนอกมณฑลกรุงเทพฯ แห่งแรกของประเทศไทย เมื่อวันที่ 18 มกราคม พุทธศักราช 2448 (รัตนโกสินทร์ศก 124) ซึ่งเป็นที่ประจักษ์ว่าทรงมีพระบรมราโชบายที่จะเปิดโอกาสแก่ประชาชนในท้องถิ่นได้มีส่วนร่วมในการบริหารราชการ ซึ่งจากผลการทดลองจัดตั้งสุขาภิบาลที่ท่าฉลอมแห่งนี้ ได้รับความสนใจจากประชาชนเป็นอย่างมากเห็นได้จากการที่สมุหเทศาภิบาลหลายแห่งขอนําไปใช้ในพื้นที่ภูมิภาคต่าง ๆ จึงถือเป็นจุดเริ่มต้นของการกระจายอํานาจการปกครองของประเทศไทยตั้งแต่บัดนั้นเป็นต้นมา นับเป็นพระมหากรุณาธิคุณล้นเกล้าล้นกระหม่อมของพระบาทสมเด็จพระจุลจอมเกล้าเจ้าอยู่หัว และสมเด็จพระเจ้าบรมวงศ์เธอ กรมพระยาดํารงราชานุภาพ ที่ได้ทรงวางรากฐานการพัฒนาท้องถิ่น รูปแบบการปกครองตนเอง ให้มีความมั่นคงตราบจนถึงปัจจุบันนี้ องค์กรปกครองส่วนท้องถิ่นทั่วประเทศมีความเจริญมั่นคงโดยมีระบบการบริหารจัดการ มีการแก้ไขปัญหา และเป็นแกนหลักในการพัฒนาท้องถิ่นของตนเองให้มีความเจริญก้าวหน้า ประชาชนมีความเข้มแข็ง และมีส่วนร่วมในการพัฒนาท้องถิ่นอย่างแท้จริง ซึ่งนําความภาคภูมิใจมาสู่ปวงชนชาวไทยตราบจนถึงปัจจุบัน
นายชํานาญวิทย์ฯ กล่าวต่ออีกว่า เพื่อน้อมรําลึกพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่ได้ทรงโปรดเกล้าฯ ให้มีการจัดตั้งสุขาภิบาลหัวเมืองแห่งแรก ณ ตําบลท่าฉลอม อันเป็นต้นกําเนิดขององค์กรปกครองส่วนท้องถิ่นรูปแบบต่าง ๆ ในปัจจุบัน ได้แก่ องค์การบริหารส่วนจังหวัด เทศบาล องค์การบริหารส่วนตําบล กรุงเทพมหานคร และเมืองพัทยา นอกจากนั้น ยังทรงประกอบพระราชกรณียกิจอันใหญ่หลวงนานัปการ เพื่อสร้างความมั่นคง มั่งคั่ง และสร้างความร่มเย็นเป็นสุขแก่อาณาประชาราษฎร์ และประเทศชาติอย่างอเนกอนันต์
"ในนามเหล่าพสกนิกรชาวไทยขอพระราชทานพระบรมราชานุญาตถวายราชสดุดีเฉลิมพระเกียรติ และขอน้อมเกล้าน้อมกระหม่อมแสดงกตัญญูกตเวทีถวายเครื่องราชสักการะ ด้วยเดชะและพระบารมีแห่งใต้ฝ่าละอองธุลีพระบาท และอํานาจสัตยาธิษฐานแห่งปวงข้าพระพุทธเจ้าทั้งหลาย ขอพระราชทานพระบรมราชานุญาตอัญเชิญดวงวิญญาณอันศักดิ์สิทธิ์แห่งใต้ฝ่าละอองธุลีพระบาท ทรงรับเครื่องราชสักการะของปวงข้าพระพุทธเจ้าทั้งหลาย เพื่อความเป็นสิริมงคลและเป็นพลังส่งเสริมให้แก่องค์กรปกครองส่วนท้องถิ่น ในการสร้างความเจริญก้าวหน้า ดูแลความเป็นอยู่ของประชาชน ให้มีความอยู่ดีกินดี อันจะนําไปสู่ความมั่นคงของประเทศชาติสืบไป” นายชํานาญวิทย์ฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood